Melestradurezh: krouet e voe kumun Kamoel e 1790. Gant al lezenn eus an 23 a viz Eost 1790 e voe lakaet Kamoel da benn ur chanton, hini Kamoel, gant teir chumun ennañ: Ferel, Kamoel ha Pennestin; e Bann ar Roch-Bernez e oa. Diskaret e voe kanton Kamoel e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, ha lakaet Kamoel e Kanton ar Roch-Bernez. Lakaet e oa bet Kamoel en Arondisamant Gwened bet krouet e 1800.